💜💜සිංහල පරිවර්තනය : සුලෝචනා ජයකොඩි💜💜
ගොඩක් ඉස්සර වෙච්ච කතාවක් අහන්න ඔයා කැමතිද?
මේක ගොඩක් ඉස්සර, ඒ කියන්නේ බුදුන් වහන්සේ තාමත් ඉන්දියාවේ වැඩ වාසය කරන කාලේ වෙච්ච කතාවක්.
ඒ කාලේ අංගුලිමාල කියලා කෙනෙක් ජීවත් වුණා.
එයාට ලොකු ශාපයක් වැදිලයි තිබුණේ.
එයාට ඒකෙන් නිදහස් වෙන්න පුළුවන් වෙන්නේ මිනිස්සු 1,000 දෙනෙක්ව මැරුවොත් විතරයි.
ඉතින් අංගුලිමාල තමන් ඉස්සරහට ආපු හැම මනුස්සයෙක්වම මරලා දැම්මා.
එයා මිනිස්සු 999 දෙනෙක්වම මැරුවා.
ඉතින් එයාට තව මරන්න ඉතුරු වෙලා තිබුණේ එකම එක මනුස්සයෙක් විතරයි.
ඒත් මේ හැමෝම අතරින්...
එයා එනකම් මඟ බලාගෙන හිටපු එයාගේ අම්මා එයාව පිළිගන්න ඉස්සරහට ආවා.
ඉතින් අංගුලිමාලට සිද්ධ වුණා එයාගේ 1000 වෙනි ගොදුර විදිහට තමන්ගේම අම්මව මරන්න.
අන්න ඒ වෙලාවේ...
මේ ගැන දැනගත්තු බුදුන් වහන්සේ අංගුලිමාල ඉස්සරහට වැඩියා.
ඊටපස්සේ එයා තමන්ගේ අම්මව මරන එක බුදුන් වහන්සේ නැවැත්තුවා.
එදා ඉඳන් අංගුලිමාල තමන් කරපු වැරදි ගැන පසුතැවෙමින්...
භාවනාවට යොමු වුණා.
එයා කොහේ ගියත් මිනිස්සු එයාට මිනීමරුවා කියලා බැනලා ගල් මුල් වලින් ගැහුවා.
ඒත් බුදුන් වහන්සේ...
එයාට කිව්වේ අපායේදි විඳවන්න තියෙන දේවල් තමයි මේ විඳවන්නේ කියලා.
ඒ නිසා ඒ දේවල් ඉවසගෙන ඉන්න කියලා බුදුන් වහන්සේ දේශනා කළා.
ඒ වගේ දුෂ්කර ව්‍රතයකින් පස්සේ...
අවසානයේදී අංගුලිමාල බුද්ධත්වයට ළඟා වෙලා නිර්වාණය අවබෝධ කරගත්තා.
එහෙම බැලුවොත්... ඔයා හිතනවද අපිටත් එයාට වගේ සමාව ලැබෙයි කියලා?
ඔව්.
මොකද ඔයාලා දෙන්නත් අපාදුක් වින්ද අය.
ඒ දුක අනිත් කිසිම කෙනෙක් විඳපු අපාදුකකට වඩා ගොඩක් වේදනාකාරී දෙයක්.
ජේසුනි, සදාතන පූජකයාණෙනි,
ඔබේ පූජකයන්ව කිසිවෙකුට අත තැබිය නොහැකි ඔබේ ශුද්ධ වූ හෘදයේ රැකවරණය තුළ...
ආරක්ෂා කර බලාගත මැනව.
කරුණාකර මේ තරුණ පූජකතුමාව ආරක්ෂා කරදෙන්න.
යොහාන්, ඔයාට දරන්න බැරි තරම් ලොකු බරක් කරට ගන්න සිද්ධ වුණා.
දැන් මම ඒ කුරුසය මගේ කරට ගන්නම්.
ඔයාගේ ගෞරවය වෙනුවෙන් මම මගේ ජීවිතයෙන් වන්දි ගෙවන්නම්.
මිස්ටර්.
ඔයා තාම ඉස්සර වගේම හරි කලබලයි.
මේ මොනවද? මේවා අර රාක්ෂයන්ට විරුද්ධව වැඩ කරනවා වගේ.
මිස් ඔයා ඔයාවම ආරක්ෂා කරගන්න ඕනේ.
මේවා ශුද්ධ වතුර පුරවපු රිදී උණ්ඩ.
මට කොහොමත් ඔයාව විශ්වාසයි.
ගුංතාන්.
වොන් මි-හෝ.
ඔයාට තිබුණේ නිකම්ම පැනලා යන්න.
මිස්...
ඔයාට ළඟදීම තේරෙයි...
ඔයා ගත්ත තීරණය කොච්චර මෝඩද කියලා.
ජේජු දූපතේ හුළඟ හරිම සනීපයි නේද?
හොඳට හුස්මක් ගන්න.
මොකද මම ඔයාව ආයේ පාරක් අපායට යවන්නයි හදන්නේ.
එහෙ ඉන්න එක හොඳයිද?
මම ඔයාව මේ දැන් මරනවා.
ඔයා මෙච්චර වෙලා කොහෙද හිටියේ?
මම කිව්වනේ මිස්ව හොඳට බලාගන්න කියලා.
මම පොඩ්ඩක් කාර්යබහුල වුණා.
වෑන්, ඔයා හොඳින් නේද?
පරක්කු වුණාට සොරි.
වෑන්.
මට යන්න වෙනවා.
ඔව්, මම දන්නවා.
මාව ආරක්ෂා කරන්න, එතකොට මට පුළුවන් එතනට ගිහින් ආරක්ෂක වලල්ල හදන්න.
ඔයාට ඒක කරන්න පුළුවන් නේද?
අනිවාර්යයෙන්ම පුළුවන්.
අපේ ගිවිසුම තාම වලංගුයිනේ.
ඉක්මන් කරන්න, පාරක් හදලා දෙන්න.
හරිම හදිස්සියිනේ.
මඟ ඇරගන්නේ නැතුව මගේ පස්සෙන්ම එන්න.
මිස්, පරිස්සම් වෙන්න.
ඔයත් පරිස්සම් වෙන්න මිස්ටර්.
යොහාන්!
යොහාන්.
ඔයා හොඳින්ද?
මමයි දැන් ඔයා ගැන වද වෙන්න ඕනේ.
ඔයාට අවුලක් නෑ නේද?
අපොයි නෑ. ඔයා මම කවුරු කියලද හිතුවේ?
මට ගිහින් ආරක්ෂක වලල්ල හදන්න වෙනවා.
- මමත් එන්නම් ඔයා එක්ක. - එපා.
කරුණාකරලා වෑන් එක්ක එකතු වෙලා තව ටික වෙලාවකට මෙයාලව නවත්තගන්න.
මම වලල්ල හදලා ඉවර කරනකම්.
මැරෙන්නවත් තුවාල කරගන්නවත් බෑ, තේරුණාද?
යන්න.
මෙතන මට බාර දීලා යන්න.
මම ඔයාව විශ්වාස කරනවා.
වොන් මි-හෝ.
ඔයාට මේක කරන්න පුළුවන්.
ඔයාට බයක් දැනෙන්නේ නැත්තේ කොහොමද?
ඔයාගේ මේ ජීවිතේට අමතරව, ගිය ආත්මේ මතකයන් පවා දැන් එකතු වෙලානේ තියෙන්නේ.
ඉතින් ඒක දරාගන්න අමාරු බරක් වෙන්න ඇති.
ආච්චි අම්මේ...
ඔයාට දැන් ඕක නවත්තන්න පුළුවන්.
ඔයා දන්නවනේ දැන් ඔයාට මාව පරද්දන්න බෑ කියලා?
මට ඔයාව මරන්න ලොකු උවමනාවක් නෑ.
ඔයත් හරියට මම වගේමයි.
අපිව මේ තත්ත්වෙට පත් කරපු මිනිස්සුන්ව ඔයත් පිළිකුල් කරනවා.
අනික ඔයත් මේ දූපතට වෛර කරනවා.
ඔයා මේ දූපතේ ආරක්ෂකයෙක් නෙවෙයි.
අපි මේ දූපතේ හිර වෙලා ඉන්නේ අර ගෑනිගේ මායාව හින්දා.
කට වහගන්නවා.
පව් අනේ...
මේ හැමදේකටම පස්සෙත් ඔයා රැවටිලා කියලා ඔයාට තාම තේරුම් ගන්න බැරි වුණානේ.
ඔයාගේ පරණ තත්ත්වෙට ආයෙත් එන්න, අපි දෙන්නා එකතු වෙලා මේක ඉවරයක් කරමු.
මේ අපායක් වගේ දූපත විනාශ කරමු.
යොහාන්.
යොහාන්!
ඇයි මට කතා කළේ?
ඔයාට පුළුවන්ද මෙයාව පොඩ්ඩක් අල්ලගෙන ඉන්න?
මට වැඩිය වෙලා අල්ලගෙන ඉන්න බැරි වෙයි.
මම ඉක්මනට එන්නම්.
ඔයා ඇවිත් තියෙන්නේ ඔයා මැරෙන තැන වෙනස් කරගන්නද?
මම හිතුවේ නෑ මට ආයේ ඔයාව දකින්න ලැබෙයි කියලා.
කෙනෙක් හින්දා මට නිවාඩු පාඩුවේ ඉන්න වෙලාවක් නෑ.
එහෙමද?
ඔයා ආයේ ඇවිත් තියෙන්නේ මරණයේ දොරකඩ ඉඳන්,
ඉතින් මම මේ බැලුවේ ඔයා වෙනස් වෙලාවත්ද කියලා.
ඔයාට පින් සිද්ධ වෙන්න මගේ රාජකාරිය මට පැහැදිලි වුණා.
මම මේ පාරේ යන්නේ නිකම්ම දෙවියන්ට අවනත වෙන්න විතරක් නෙවෙයි.
ඉතින් මට කියන්න තියෙන්නේ මෙච්චරයි...
මගේ දෙවියෝ එයාගේ කැමැත්ත ආපහු හරව ගත්තත්,
මම දිගටම...
මගේ මිනිස්සුන්ව ආරක්ෂා කරනවා.
ඔයාලා වගේ පොඩි එවුන් මට හිනා යස්සනවා.
එහෙනම් ඔයාට පුළුවන් දේ කරලා පෙන්නන්නකෝ.
වෑන්!
ආරක්ෂක වලල්ල හදනවත් එක්කම ඔයා අතුරුදහන් වෙලා යනවට මම කැමති නෑ.
ඒ වගේම මම කැමති නෑ...
ඔයා ඔය විදිහට නැතිවෙලා යනවට.
ඔයා ඒ ගැන දැනගෙන හිටියද?
ඔයා මට කියපු දේ මතකද?
ඔයා කිව්වා ඒක මගේ දෛවය කියලා. අනික මට පුළුවන් නම් ඒකට විරුද්ධව සටන් කරන්න කියලා.
ඔයා හරි.
මේක මගේ දෛවය, මගේ වගකීම.
එතන ඔයාට ඉඩක් නෑ.
ඔයා ඒක හොඳටම දන්නවා.
මමත් එයාලා වගේමයි කියලා.
එයාලගේ ලේ මගේ ඇඟේ දුවන්න පටන් ගත්තු වෙලාවෙම දෛවය තීරණය වෙලා ඉවරයි.
වොන් මි-හෝ.
ඔයා මොකද මේ කරන්නේ?
වෑන්, ඔය දේ කරන්න එපා. කරන්න එපා!
වෑන්...
මම දැන් ගොඩක් හෙම්බත් වෙලා ඉන්නේ.
එපා, ඔහොම කරන්න එපා.
- මම ගොඩක් කාලයක් තිස්සේ... - ඕක කරන්න එපා.
ඉතින් මට දැන් ඕනේ නිදාගන්න.
එපා, කරුණාකරලා ඔහොම කරන්න එපා.
ඉතින් කරුණාකරලා, මට අන්තිම උදව්වක් කරන්න.
මට සැතපෙන්න උදව් කරන්න.
මේක මගේ අන්තිම ඉල්ලීම.
වෑන්...
වෑන්.
ඇයි? ඔයාට තවත් අල්ලගෙන ඉන්න අමාරුද?
මම කිව්වා නේද?
ඔයාගේ කතාව වැඩි කියලා.
ඔයා ආවා.
දැන් නම් ඔයා නියම සහෝදරයෙක් වගේ.
වෑන්.
තාමත් පරක්කු නෑ.
අපි එකතු වෙලා, අපිව මේ වගේ තත්ත්වෙකට ඇදලා දාපු මිනිස්සුන්ව මරලා දාමු.
ඊටපස්සේ හේතුඵල දහම එක්ක තියෙන සම්බන්ධය කඩලා දාමු.
මේ දූපත විනාශ කළා කියලා හේතුඵල දහම වෙනස් කරන්න බෑ.
අවුරුදු සිය ගාණක් මනුස්සයෝ ආශ්‍රය කළා කියලා...
ඔයා හිතනවද ඔයත් මනුස්සයෙක් වෙලා කියලා?
ඔයත් මනුස්ස ලෝකේ සැරිසරන නිකම්ම නිකන් හොල්මනක් විතරයි.
ඔයාව සම්පූර්ණ කරන්නේ වොන්ජොන් වෙන්න හදන අර ගෑනි නෙවෙයි.
ඒ මම.
ගුංතාන්.
ඔයා අවුරුදු ගාණක් නිදාගෙන ඉන්න අතරේ...
මම ජීවත් වුණේ මේ හේතුඵල දහමෙන් ගැලවෙන්න විදිහක් හොය හොය.
ඒත් මෝඩකම කියන්නේ, මම ඒක තේරුම් ගත්තේ දැන්.
මේ හේතුඵල දහමෙන් ගැලවෙන්න තියෙන එකම ක්‍රමය...
ඔයයි මමයි නැතිවෙලා යන එක විතරයි.
ඒ නිසා ඔයයි මමයි අතුරුදහන් වෙලා යන්න ඕනේ.
සමිදාණන් මාගේ එඬේරාණෝ ය; මට කිසි හිඟයක් නොවන්නේ ය.
එතුමාණෝ නිල්ල පිරුණු ගොදුරු බිම්වල මා ලගින්නට සලස්වන සේක. නිසල දිය දාමයන් වෙත මා පමුණුවන සේක.
මාගේ ආත්මයට නව පණක් දෙන සේක.
ස්වකීය නාමයේ මහිමය උදෙසා ධර්මිෂ්ඨකමේ මාර්ගයෙහි මා ගෙන යන සේක.
අපි පටන් ගත්තේ එකට, ඒ නිසා අපි ඉවර කරන්නත් ඕනේ එකටමයි.
ඇයි ඔයා නිකන් ඉන්නේ?
- මොකක්? - මාව ආරක්ෂා කරන්න.
ඔයා කිව්වනේ මාව ආරක්ෂා කරනවා කියලා.
ඔයා පොරොන්දු වුණා මාව බලාගන්නවා කියලා!
ඔයා රාක්ෂයෙක් වුණත් මට කමක් නෑ.
මම මැරුණත් මට කමක් නෑ.
මම ඔයාව විශ්වාස කරනවා.
ඔයා කිව්වේ මේක මහ ලොකු දෙයක් නෙවෙයි කියලනේ. දුර්වල වෙන්න එපා, නැගිටින්න.
ඔයා අත දික් නොකළොත් මට ඔයාගේ අතින් අල්ලගන්න බැරි වෙයි කියලා ඔයා හිතනවාද?
ඔයා තාම මාව දන්නේ නෑ නේද?
ඔයා ගොඩක් කාලයක් තිස්සේ, තනියම බලාගෙන හිටියා නේද?
මට සමා වෙන්න.
මට ඔයාව බේරගන්න බැරි වෙනවා.
වෑන්...
වෑන්!
ෆාදර්.
වසරකට පසුව
මම එහෙනම් ගිහින් එන්නම්.
හැමදේම...
පවතින්නේ බෙක් ගේ අරමුණ වෙනුවෙන්.
ගොඩ කාලෙකින් නේද හම්බුණේ.
ඔයා එක්ක ආපු කෙනා තමයි ඔයාව ආරක්ෂා කළේ, එහෙම නේද?
කවදාහරි දවසක, මේ ලෝකෙම සුදු එළියකින් වැහිලා ගියොත්...
සුදු එළියක්?
ඔව්.
එහෙම දවසක් ආවොත්, ඒ ආලෝකය විසින් හැම අඳුරක්ම පොළොව යටට ඇදලා ගනීවි.
එතකොට ඔයාව ආරක්ෂා කරපු හැමෝමත් ඒ අඳුරත් එක්කම අතුරුදහන් වෙලා යාවි.
ඔයාට බයයිද?
ඔව්.
ඉතින් ඒක වෙන එක නවත්තන්න නම් ඔයා අපිට උදව් කරන්න ඕනේ.
ඔයාට වටින දේවල් ආරක්ෂා කරගන්න මම ඔයාට ශක්තිය දෙන්නම්.
ඔයාට පුළුවන්ද ඒක කරන්න?
හැබැයි, කවදාහරි ලෝකෙම සුදු එළියෙන් වැහිලා ගියොත්,
අපි ඔයාව හොයාගෙන එනවා.
අපිට ඔයාගේ උදව් ඕන වෙයි.
වතිකානු ආරාමය
මොකද ඔයාගේ මූණට වෙලා තියෙන්නේ? ඔයා වෙනද ඉන්න විදිහ නෙවෙයිනේ, ජියෝවානි!
කවුරු හරි මැරුණවත්ද?
ඕක ඔයාට ගැළපෙන්නේ නෑ.
ශුද්ධ වූ මිිකායෙල් අග්‍ර දේව දූතයාණෙනි,
සටනේදී අප ආරක්ෂා කළ මැනව.
ඔයා මේ හිතන්නේ සු-ර්යොන් ගැනද? නැත්නම් ඔයාගේ අයියා ගැනද?
එහෙමත් නැත්නම් වෑන් ගැනද?
යක්ෂයාගේ දුෂ්ටකම් හා උගුල්වලට විරුද්ධව අපගේ ආරක්ෂකයා වුව මැනව.
ඔයත් ඒක දන්නවා.
මේක ආරම්භය විතරයි. අනික මේක කවදාවත් නවත්තන්න බෑ.
පව් අහිංසකයා, ඔයාට බයයිද?
ඔයා ගැහෙනවා.
පැනලා යන්න. පැනලා යන්න, ජියෝවානි!
මේ තැනින් පැනලා යන්න!
ඔයත් ඒක දන්නවා.
මේක ආරම්භය විතරයි. අනික මේක කවදාවත් නවත්තන්න බෑ.
සෝල් නුවර
ඒක උදේ වෙද්දි එවන්න කියන්න.
පන්සලේ පුරාවස්තු නැවත භාරදෙන එක ගැන මාධ්‍ය නිවේදනයක් ලෑස්ති කරන්න,
- තහනම ඉවත් කරපු ගමන්ම ඒක පළ කරන්න ඕනේ. - හරි මැඩම්.
හෙට තියෙන හ්වං මි-රිගේ ප්‍රදර්ශන විවෘත කිරීමේ උත්සවයට මම වෙනුවට යන්නේ
අධ්‍යක්ෂක කිම් නේද?
ඔව්, සභාපතිතුමියනි.
වැඩේට ස්තූතියි.
සභාපතිනි වොන් මි-හෝ
වෑන්.
බෙක්
මම විශ්වාස කළේ ඒක මගේ වගකීමක් කියලා,
ඒ නිසා මම හිතුවා එයා කරපු කැපකිරීමේ වේදනාව පවා මම දරාගන්න ඕනේ කියලා.
යොහාන්.
මි-හෝ.
ඔව්.
මම දන්නවා.
මම හිතුවේ මට තියෙන හැමදේම දාලා මේ අඳුර නිම කරන්න පුළුවන් වෙයි කියලා.
මම දන්නෙවත් නැති ඊට වඩා ලොකු අඳුරකට මම දැන් බය වෙලා ඉන්නේ.
එයාට ආපහු එන්න පුළුවන් වෙයිද?
මට තව කාව නැති කරගන්න වෙයිද?
කොහොම වුණත්, බය වෙලා ඉඳලා හරියන්නේ නෑ.
මම ආයෙමත් මේ ලෝකය බේරගන්නවා.
අපි හිතනවාටත් වඩා වේගයෙන්...
අපිව ගිලගන්න එන විනාශයෙන්.
💜💜සිංහල පරිවර්තනය : සුලෝචනා ජයකොඩි💜💜